د_پوښتنو_کولو_مهارت
يو څه خلاصې پوښتنې ( چې له لومړي څخه په کمه درجه کې وي) - اوسنۍ دنده دې خوښه ده؟ - کومه ستونزه چې پيدا شوې، په اړه يې څه احساس کوې؟ - ولې دې ددې کار غوښتنه کړې؟ د خلاصو پوښتنو گټې Advantages of open Ended Questions - انټرويو کوونکي Interviewer ته د مشاهدې کولو ډېر چانس په لاس ورځي. - په دې ډول پوښتنو کې پر ملاقاتي (Interviewee) هيڅ ډول فشار نه راځي، ځکه چې ځواب يې هم اسانه وي. - د انټرويو اخيستونکي لپاره په زړه پورې وي. د خلاصو پوښتنو زيانونه Disadvantages of open Questions - ډېر وخت پرې لگيږي، ځکه چې ځوابونه ډېر تفصيل لرونکي وي. - د ډېر معلومات له کبله يې نوټ کول ستونزمن وي. - د انټرويو کابو کول ستونزمن کېږي. ٢: بندې پوښتنې Closed Questions: بندې پوښتنې په طبيعي ډول پابندې وي او د لنډ ځواب لپاره کېږي. په دا ډول پوښتنو کې ملاقاتي (Interviewee) په محدوده دايره کې ځواب ورکوي. يانې د لنډو معلوماتو د ترلاسه کولو لپاره ترسره کيږي. د مثال په ډول - احمد څوک دى؟ - تاسې ولې دنده پريږدئ؟ - په دنده کې مو کومه برخه ډيره مهمه ده؟ د ډېرو بندو Closed پوښتنو څو نمونې په لاندې ډول دي. - ستاسې د کاوبار د اهميت له مخې کوم مضامينو ته لومړيتوب ورکول شي. ١: شمېرپوهنه، ٢: اداره، ٣: بازارموندنه - اوسنى دولت د اسختدام په څومره دلچسپي لري؟ ١: ډيره دلچسپي، ٢: منځنۍ دلچسپي، ٣: هيڅ دلچسپي نه لري. د بندو پوښتنو گټې Advantages of Closed Ended Questions - په لږ وخت کې ډېرې پوښتنې کېږي. - د پوښتنو ځوابونه نوټ کول ډېر اسان وي. د بندو پوښتنو زيانونه Disadvantages of open Closed Questions - ډير کم معلومات په کې ترلاسه کيږي. - ملاقاتي (Interviewee) ته د معلوماتو ورکولو چانس نه ورکول کېږي. - معلومات نه واضح کېږي. ٣: بې پرې پوښتنې Neutral Questions: دا ډول پوښتنې بې پرې وي او د کوم لوري پلوى نه کوي. او د ملاقاتي (Interviewee) ځواب نيغ Direct ترلاسه کولو کوښښ هم نه کوي. په دا ډول پوښتنو کې هيڅ ډول فشار شتون نه لري؛ نو ځکه سم ځوابونه ترلاسه کيږي او په دا ډول پوښتنو کې تر ممکن حد پورې شونى، متوازن او متبادل ځواب ترلاسه کيږي. د بې پرې پوښتنو څو بېلگې - تاسې ددې کار په اړه څه احساس کوئ، چې سفر په کې حتمي دى؟ - تاسې ولې کمپنۍ پرېږدئ؟ - ددې ستونزې ذمه وار څوک دى؟ - په لاندې لوبو کې مو کومه لوبه خوښيږي؟ الف: کرکټ، ب:اوزلوبه، ج: باسکټ بال، د: فټبال ٤: لارښود پوښتنې Leading Questions: دا ډول پوښتنې، ملاقاتي (Interviewee) ته د يو ځانگړي لوري لارښونه کوي. دا ډول پوښتنې ډېر ځل وړ وي؛ خو هغه مهال ډيرې گټورې پايلې لري، چې ريښتونو معلومات تصديق کول غواړو. دلته بايد له ډېر احتياط څخه کار واخيستل شي، چې معلومات په زغرده ترلاسه شي. ځينې وختونه لارښود پوښتنې منفي بڼه خپلوي؛ خو له گټو يې سترگې پټول نه دي پکار. څو نمونې يې په لاندې ډول دي. - اياد موټر چلوونې جواز لرئ؟ - ستاسې عمر کم تر کمه ١٨ کاله وي؟ - ايا غږمل ( موبايل) درسره نشته؟ ٥: Loaded Questions : دا ډول پوښتنې له لارښود پوښتنو څخه ډېر مضبوطې وي. لارښود پوښتنې ډير ځله باريکي لري او يا ډېرې پيچلې وي. Loaded پوښتنې ډير سختې وي. د انټرويو اخيستونکي (Interviewer) دا ډول پوښتنې د پوښتنې د ارزښت د لوړولو لپاره کوي او د ملاقاتي (Interviewee) جذبات او عکس العمل گوري، د مختلفو چارو په اړوند تر وروستي بريده د ملاقاتي (Interviewee) احساساتو ته پام کوي؛ خو په انټرويو کې دا ډول پوښتنو ته ډېر ځاى نه ورکول کيږي، يوازې ماهر او تجربه کار انټرويو اخيستونکي (Interviewer) دا ډول پوښتنې کولى شي. د دا ډول پوښتنو څو نمونې په لاندې ډول دي. - د دولت د دا ډول احمقانه ماليې د ايښودلو په اړه ستاسې څه نظر دى؟ - ستاسې د وينا موخه دا ده، چې په نوموړې دندې کې تجربه نه لرئ؟ منعکسې پوښتنې Mirror Questions: منعکسې پوښتنې د ملاقاتي د ځوابونو په موخو کې د زيات معلومات لرونکي وي. د منعکسو پوښتنو په مرسته له ملاقاتي څخه ډير معلومات ترلاسه کيږي، د موضوع په اړه يې اند او فکر ترلاسه کيداى شي. که فکر کوئ، چې ځواب لاهم نيمگړى دى؛ نو دا ډول پوښتنې د ځواب د نيمگرتيا مخه نيسي، بيا ځواب ورکولو ته منعکستوب وايې. د بېلگې په ډول ملاقاتي: ما پخوانۍ دنده خوښوله، ما ته په زړه پورې وه، تنخوا يې هم ښه وه، ما نه غوښتل، چې دنده پريږدم؛ خو له څارونکي سره مې ستونزې وې. انټرويو اخيستونکى: له څارونکي سره ستونزې؟ ملاقاتي: وبه وينئ، چې څومره ښه کار کووم، تر څو چې مې څوک تنگ نه کړي... انټرويو اخيستونکى: تاسو يې تنگولئ؟ ٧: پلټونکې يا ازمويونکې پوښتنې: دا ډول پوښتنې د ملاقاتي له ځوابونو څخه پيدا کيږي. ځينې انټرويو اخيستونکي (Interviewer) وړاندې له انټرويو څخه د پوښتنو يو ليست برابروي؛ خو په دې کې پلټونکې يا ازمويونکې شتون نه لري، يانې د ملاقاتي د ځوابونو د وضاحت لپاره کيږي. د بېلگې په ډول د يوې دندې په اړوند ملاقاتي وايې، له خپلې دندې به راته معلومه شي، څه ډول مسوليت ادا کړم. انټرويو اخيستونکى ورته وايې -خپل مسوليت به څنگه په ښه ډول ترسره کړې؟ څومره به خپل مسوليت په ښه ډول ترسره کړې؟ څه ډول به په خپل مسوليت پوه شې؟